Flori Dinu, directorul firmei Hexi Pharma, a fost reţinută, vineri seara, de procurorii Parchetului instanţei supreme, în dosarul dezinfectanţilor.

Surse judiciare au declarat pentru News.ro că Flori Dinu este acuzată de 128 de infracţiuni de înşelăciune, majoritatea în formă continuată, dar şi de participare improprie la zădărnicirea combaterii bolilor.

Procurorii au reţinut-o pe directoarea Hei Phqarma după patru ore de audieri.

Poliţiştii judiciari au mers la Flori Dinu acasă, întrucât ea fusese citată pentru audieri, dar nu s-a prezentat.

Directoarea Hexi Pharma fusese citată în calitate de suspect la Parchetul General.